《万安道中病卧至章门小差时值清明》
清代·邓汉仪

过岭风花陌上狂，冥冥细雨搅孤航。客中人病经寒食，愁里莺啼入豫章。

垂柳军城残日动，新烟渔浦战云荒。不知麦饭江村路，寂寞谁来吊国殇。

作者简介：清江苏泰州人，字孝威。康熙十八年召试鸿博，官中书舍人。贯穿经史百家之学，尤工诗，与吴伟业、龚鼎孳相唱和。尝次近代名人之诗为《诗观》。有《过岭集》。